《张肖山自廷尉出按察建宁便道还蜀 其一》
明代·游朴

金明初彻鹭鹓班，玉节雄分虎豹关。春色长留丹笔署，霜威遥动幔亭山。

仙岩行续虹桥断，梓里先迎驷马还。七步扶携瞻露冕，须君早振海东轓。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。